Kosflaters word nuwe treffers | SARIE
Niemand se kombuis is ooit perfek nie. Trouens, ek sal eerste hand opsteek om te sê in my kombuis is daar gereeld flaters. Maar dis niks om oor te huil nie – hier is vier flaters wat jou trane van hartseer gaan omtower in trane van blydskap. Die enigste probleem is dat jy dalk so baie van die nuwe "flater" gaan hou dat jy jouself moet keer om nie elke keer 'n flater te wil maak nie!
Hoe? Bobotie is tradisioneel gemaak van oorskietstukke lamsboud. Sny die droë lamsboud in klein blokkies. Braai jou uie en speserye soos gewoonlik. Voeg die lamsblokkies by, saam met 1 blik kersietamaties – dis my geheim om vog by te sit. Bak die mengsel soos gewoonlik met sy eierlaag bo-op. Dan het jy sappig bobotie met 'n tamatiegeur. Jy kan dieselfde doen met hoender of selfs beesvleis.
Ek bak gereeld naweke vars brood vir my vriende. Dis vir my die hoogtepunt van gee. Maar ai, daai oomblik as ek die brood sny en hy krummel weg … die frustrasie! Hoekom gebeur dit? Ongelukkig gebeur sulke dinge maar, ook met my. Hier is moontlike oorsake: